stanford-oval/wikipedia huggingface dataset:
Victor Bruns
Elämä ja ura > Myöhempi ura Saksassa

Bruns vietti vuonna 1938 yhdeksän kuukautta teknikkoveljiensä kanssa vangittuna vakoiluepäilyin, mutta hänet lähetettiin Saksaan, jossa hän ei heti löytänyt itselleen vakituisia töitä Berliinistä. Hän elätti itseään kirjoittamalla musiikista ja avustamalla tilapäisesti eri orkestereissa fagotistina. Vuonna 1940 hän sai toisen fagotistin paikan Volksoper Berlinistä, jossa työskenteli vuoteen 1944. Brunsista tuli kuitenkin ensisijaiselta toimenkuvaltaan säveltäjä, koska hän piti orkesterissa työskentelyä liian yksitoikkoisena. Näiltä ajoilta ovat peräisin muun muassa Brunsin kaksi ensimmäistä sinfoniaa (op. 13 ja 14). Vuonna koko orkesteri siirsi toimintansa Hirschbergiin. Sieltä Bruns otettiin Wehrmachtin palvelukseen, josta hän joutui neuvostoliittolaisten sotavangiksi, kunnes palasi Berliiniin aliravittuna joulukuussa 1945. Pian hän sai toisen fagotistin paikan Berliinin valtionoopperasta, jossa hänen tehtäviinsä kuului myös kontrafagotin soitto. Tarjouksen fagottisolistiksi pääsystä hän hylkäsi, koska halusi keskittyä sävellystyöhönsä. Toiseksi keskeiseksi sävellysopettajakseen hän sai Boris Blacherin.
Brunsin tuotanto kattoi lopulta kaikkiaan 98 opusta ja lisäksi luonnoksen asteelle jääneen 99. opuksen. Teoksiin kuuluu muun muassa neljä konserttoa fagotille ja yksi kontrafagotille. Baletin ja oopperan säveltäjänä Bruns teki yhteistyötä merkittävimmin libretisti Albert Burkatin kanssa. Bruns kuoli 92-vuotiaana sairastuttuaan vakavasti.
Vapiano

Vapiano-ravintola Wienissä
Vapiano-ravintola Tukholman vanhassakaupungissa
Vapiano on saksalainen ravintolaketju, joka tarjoaa italialaista ruokaa. Konsepti on ”pizzaa ja pastaa” -baari, jossa ruoka valmistetaan tilauksesta. Vapiano valmistaa tilauksesta myös salaatteja ja jälkiruokia. Ketjulla on yli 170 ravintolaa ympäri maailmaa. Ensimmäinen Vapiano avattiin Hampurissa vuonna 2002.
Jokainen asiakas saa käyttöönsä RFID-sirukortin, johon hän lataa laskuaan. Kun asiakas on lopettanut ruokailun, hän maksaa laskunsa tiskille antamalla sirukorttinsa myyjälle. Kaikkien ostosten rekisteröiminen yhdelle kortille nopeuttaa maksutapahtumaa.
Vapiano Suomessa

Suomen ensimmäinen Vapiano-ravintola avattiin Helsingin keskustaan osoitteeseen Mikonkatu 15 kesäkuussa 2011. Toinen Vapiano-ravintola avattiin marraskuussa 2018 kauppakeskus Itikseen. Suomessa Vapiano-ravintoloita operoi virolainen Apollo Group, jolla on Vapiano-ravintoloita myös Baltiassa.
Aiheesta muualla

Wikimedia Commonsissa on kuvia tai muita tiedostoja aiheesta .
Vapianon suomenkielinen kotisivu (Arkistoitu – Internet Archive)
Vapor Trails

| Vapor Trails Rush |
| --- | --- | --- |

Studioalbumin tiedot
 Äänitetty : tammi - marraskuussa 2001 Reaction Studios Torontossa
 Julkaistu: 14. toukokuuta 2002
 Tuottaja(t): Rush ja Paul Northfield
 Tyylilaji: Rock
 Kesto: 67.15
 Levy-yhtiö: Anthem Records (Kanada)
Listasijoitukset
  11.
Rushin muut julkaisut
| Test for Echo 1996 | Vapor Trails 2002 | Snakes & Arrows  2007 |
Vapor Trails on kanadalaisen rock-yhtyeen Rushin seitsemästoista studioalbumi, joka julkaistiin 2002. Albumi julkaistiin kuusi vuotta Test for Echo -albumin jälkeen. Tauko oli johtunut Neil Peartin perhettä kohdanneesta tragediasta (tyttären ja vaimon kuolema). Albumia on myyty Yhdysvalloissa 340 000 kappaletta.
Kappaleet

Kappaleet ovat tehneet Geddy Lee , Alex Lifeson ja Neil Peart.
"One Little Victory" – 5:08
"Ceiling Unlimited" – 5:28
"Ghost Rider" – 5:41
"Peaceable Kingdom" – 5:23
"The Stars Look Down" – 4:28
"How It Is" – 4:05
"Vapor Trail" – 4:57
"Secret Touch" – 6:34
"Earthshine" – 5:38
"Sweet Miracle" – 3:40
"Nocturne" – 4:49
"Freeze" (Part IV of Fear)– 6:21
"Out of the Cradle" – 5:03
Arviot

Imperiumi: 9/10
Soundi:
Thomas Wentworth

Antoon van Dyckin maalaama Thomas Wentworthin muotokuva vuodelta 1636.
Thomas Wentworth (13. huhtikuuta 1593 Lontoo – 12. toukokuuta 1641 Lontoo) oli 1. Staffordin jaarli ja kuningas Kaarle I:n johtava neuvonantaja. Hän toimi myös Irlannin käskynhaltijana, ja sai lujin ottein alueella aikaan rauhan ja järjestyksen. Hänet teloitettiin Englannin parlamentin määräyksestä.
Terence John Brain

Terence John Brain
Terence John Brain (s. 19. joulukuuta 1938 Coventry) on brittiläinen roomalaiskatolinen piispa. Hänet vihki papiksi Birminghamin arkkihiippakuntaan Francis Joseph Grimshaw 22. helmikuuta 1964. Hänet nimitettiin Birminghamin vihkipiispaksi ja Amudarsan titulaaripiispaksi 5. helmikuuta 1991. Piispaksi vihkiminen seurasi 25. huhtikuuta. Pääkonsekraattorina toimi Maurice Noël Léon Couve de Murville, jota avustivat Joseph Gray ja Roger Francis Crispian Hollis.
Brain sai 2. syyskuuta 1997 nimityksen Salfordin piispaksi, jonka virkaan hänet asetettiin 7. lokakuuta.
Victor French

Victor French vuonna 1977.
Victor French (4. joulukuuta 1934 Santa Barbara – 15. kesäkuuta 1989 Los Angeles) oli yhdysvaltalainen näyttelijä.
Frenchin isä oli sijaisnäyttelijä, ja myös poika halusi jo varhaislapsuudessaan näyttelemään. Hän sai ensimmäiset näyttelykokemuksensa lännenelokuvissa, joissa hän näytteli aina ”pahojen” puolella. Varsinkin 1960- ja 1970-luvuilla French oli erittäin aktiivinen näytellen lukuisissa elokuvissa ja televisiosarjoissa. Vuosina 1966–1967 Victor esiintyi vakoojasarjassa Salainen agentti 86 ensimmäisen tuotantokauden alussa agentti 44:nä.
Aikaisemmin muutama yksittäinen vierailu Bonanzaan oli tutustuttanut Frenchin Michael Landoniin, jonka kautta hän sai pestin herra Edwardsin osaan televisiosarjassa Pieni talo preerialla. Kuvauksissa hän tutustui Julie Cobbiin, jonka kanssa hän avioitui vuotta myöhemmin 1976. Avioliitto kesti kuitenkin vain pari vuotta eikä French mennyt enää toiste naimisiin. Kolmen tuotantokauden jälkeen vuonna 1977 French jätti Pienen talon preerialla näytelläkseen omassa tilannekomediasarjassaan Carter Country. Poissaolo ei kestänyt kuin muutaman vuoden, sillä jo vuonna 1981 French palasi sarjaan näyttelemään Edwardsia.
1980-luvulla Frenchin televisio- ja elokuvatyöt vähenivät huomattavasti – ehkä osittain siitä syystä, että French oli saanut tarpeekseen ”pahan pojan” rooleista ja kieltäytyi nyt kaikista sellaisista.kenen mukaan? Lopulta hän tekikin menestyksekkäimmän roolinsa Landonin rinnalla enkeli Markina. Näyttelemisen ohella Victor myös ohjasi televisioon muun muassa osia sarjoista Pieni talo preerialla, Enkeli maantiellä ja Dallas. Hän toimi välillä palkittuna ohjaajana myös Los Angelesin teattereissa.
Enkeliä maantiellä esitettiin kaikkiaan viiden tuotantokauden verran alkaen 19. syyskuuta 1984. Neljä ensimmäistä kautta kestivät talvikauden sisältäen 24–25 jaksoa. Viides kausi oli pahoin katkonainen ja päättyi lopulta kesken vain 13 jakson kuvaamisen jälkeen. French kuoli keuhkosyöpään 15. kesäkuuta 1989 pian saatuaan valmiiksi viimeisen jakson sarjasta. Viimeinen jakso esitettiin televisiossa vain kuusi viikkoa myöhemmin 4. elokuuta 1989.
Aiheesta muualla

Victor French Internet Movie Databasessa. (englanniksi)
Victor French Elonetissä.
Vasemmalta ohi

| Vasemmalta ohi - Kamppailu Suomen ulkopoliittisesta johtajuudesta rautaesiripun varjossa 1945–1990 |
| --- | --- |
Kirjailija:  Alpo Rusi
Kieli:  suomi
Genre:  politiikka
Kustantaja:  Gummerus
Julkaistu:  2007
Ulkoasu:  kovakantinen, sidottu
Sivumäärä:  572
ISBN:  9789512074846
Löydä lisää kirjojaKirjallisuuden teemasivulta
Vasemmalta ohi – Kamppailu Suomen ulkopoliittisesta johtajuudesta rautaesiripun varjossa 1945–1990 on vuonna 2007 julkaistu Alpo Rusin kirjoittama teos. Kirjassaan Rusi käsittelee Suomen asemaa ja ulkopolitiikkaa siihen liittyneen valtataistelun näkökulmasta vuosina 1945–1990.
Rusi tutki kirjaansa varten suomalaista aineistoa ja tutkimusta, DDR:n ulkoministeriön aineistoa, DDR:n johtavan puolueen SED:n aineistoa sekä Stasin ja KGB:n arkistotietoja. Teos sisältää 1011 lähdeviitettä.
Rusin lista

Vahingonkorvausoikeudenkäynnissään valtiota vastaan vuonna 2007 Alpo Rusi esitti listan henkilöistä, jotka hänen mukaansa pitivät tiivistä yhteyttä Itä-Saksan Helsingin-lähetystöön vuosina 1969–1976 ja jotka eivät olleet kommunisteja. Kirjassa Rusi kertoi käyttämänsä lähteet. Lista sisälsi seuraavat nimet:
ministeri Ulf Sundqvist (sd)
kansanedustaja Lars Lindeman (sd)
Alpo Rusin veli Jukka Rusi (sd)
SDP:n puoluetoimistossa työskennellyt Unto Niemi
pääministeri Kalevi Sorsa (sd)
Tielaitoksen entinen pääjohtaja Jouko Loikkanen (kesk)
Hallitusneuvos Matti Kekkonen (kesk)
Uuden Suomen päätoimittaja Pentti Poukka (kok)
Alkon entinen pääjohtaja Pekka Kuusi (sd)
pääministeri Paavo Lipponen (sd)
ministeri Matti Ahde (sd)
Suomen sosialidemokraatin erikoistoimittaja Seppo Halminen (sd)
Aiheesta muualla

Yle: Rusin huti
MTV3: Rusi: SDP vuoti tietoja itään säännöllisesti
Vengeance Falls

| Vengeance Falls Trivium |
| --- | --- | --- |

Studioalbumin tiedot
 Julkaistu: 15. lokakuuta 2013
 Tuottaja(t): David Draiman
 Tyylilaji: metalcore
 Kesto: 47.44
 Levy-yhtiö: Roadrunner
Listasijoitukset
  Suomen virallinen lista: 11.
Triviumin muut julkaisut
| In Waves 2011 | Vengeance Falls 2013 | Silence in the Snow 2015 |
Singlet albumilta Vengeance Falls
 ”Brave This Storm” Julkaistu: 31. toukokuuta 2013  ”Strife” Julkaistu: 20. elokuuta 2013  ”Through Blood and Dirt and Bone” Julkaistu: 18. heinäkuuta 2014
Vengeance Falls on yhdysvaltalaisen metalcoreyhtyeen Triviumin kuudes studioalbumi, joka julkaistiin 15. lokakuuta 2013. Levyltä julkaistiin kaksi singleä: ”Strife” ja ”No Way To Heal”.
Albumi nousi Suomen virallisen listan sijalle 11.
Kappaleet

Brave This Storm – 4.30
Vengeance Falls – 4.14
Strife – 4.29
No Way to Heal – 4.06
To Believe – 4.33
At the End of This War – 4.48
Through Blood and Dirt and Bone – 4.26
Villainy Thrives – 4.55
Incineration: The Broken World – 5.52
Wake (The End Is Nigh) – 5.58
Kokoonpano

Matt Heafy – kitara, laulu
Corey Beaulieu – kitara
Paolo Gregoletto – bassokitara
Nick Augusto – rummut, lyömäsoittimet
Arviot

About.com:
Allmusic:
Alternative Press:
Imperiumi: 7-/10
Kaaoszine.fi: 8/10
Metacritic: 74/100
Rumba:
Soundi:
Aiheesta muualla

Vengeance Falls discogs.com -sivustolla
Albumi Vengeance Falls Encyclopaedia Metallum -sivustolla (englanniksi)
Vereiden kirkko

| Vereiden kirkko Vereide kyrkje |
| --- | --- |
 Kirkko vuonna 2007.
Sijainti:  Gloppen, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1100-luku
Materiaali:  kivi
Istumapaikkoja:  500
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vereiden kirkko (norj. Vereide kyrkje) on Gloppenin kunnassa Norjassa sijaitseva kivinen pitkäkirkko 1100-luvulta. Torni ja asehuone valmistuivat vuonna 1879 ja nykyinen alttariosa sakaristoineen vuonna 1931.
Kuvia

Kirkkosali
Alttari
Aiheesta muualla

Kuvia tai muita tiedostoja aiheesta Vereiden kirkko Wikimedia Commonsissa
Tienvarsipommi

Bagdadin itäpuolelta 7. marraskuuta 2005 löytynyt IED, jonka Irakin poliisi on tehnyt vaarattomaksi.
Irakilaisesta rakennuksesta löydettyjä LRCT-tukiasemia joita käytetään pommin kauko-ohjaukseen (LRCT: Long Range Cordless Telephone).
Tienvarsipommi on räjähde, joka yleensä asetetaan tienvarteen ja laukaistaan tähystettynä kauko-ohjatusti, kun ajoneuvo tai sotilaita on kohdalla. Tienvarsipommit vakiintuivat käsitteenä Irakin sodan loppuvaiheessa, kun irakilaiset vastarintaryhmät ryhtyivät räjäyttelemään itse valmistamiaan pommeja tienvarsilla haitatakseen vapaaehtoisten koalition joukkojen läsnäoloa Irakissa.
Tienvarsipommeilta on vaikea suojautua. Pommit on usein naamioitu hyvin, jolloin niiden havaitseminen on erittäin vaikeaa. Yleisiä tapoja naamiointiin on peittää pommi hiekalla ja kivillä tai laittaa pommi kuolleen eläimen raadon sisään. Yksittäisistä tekijöistä juuri tienvarsipommit ovat aiheuttaneet suurimmat tappiot amerikkalaisjoukoille Irakissa.
Tienvarsipommin räjähde voi perustua 60–81 mm kevyen kranaatinheittimen kranaattiin tai myös 122–155 mm tykistökranaattiin. Ajastimena voidaan käyttää vaikkapa videonauhuria.
Tienvarsipommeja voi olla monenlaisia. Yhdysvaltain armeija käyttää niistä yleisnimitystä improvisoitu räjähde (engl. Improvised Explosive Device, IED). IED:t voivat olla aikasytyttimellä varustettuja. Mikäli ne ovat kauko-ohjaimella tähystyksen perusteella laukaistavia, käytetään niistä nimitystä kauko-ohjattavat improvisoidut räjähteet (Remote Control IED tai lyhyemmin RCIED). Tämänkaltaisia laitteita käytetään erityisesti Irakissa, mutta myös muualla Lähi-idässä. Vastaavanlaisella laitteella myös räjäytettiin matkustajajuna Madridissa 11. maaliskuuta 2004 sekä Lontoon pommi-iskuissa 7. heinäkuuta 2005. Mafia murhasi italialaisen tuomarin Giovanni Falconen tienvarsipommilla vuonna 1992.
Ajoneuvoon kätkettyä improvisoitua räjähtävää laitetta eli autopommia kutsutaan englanniksi nimellä Vehicle Based Improvised Explosive Device (VBIED).
The King

The King voi tarkoittaa seuraavia:
The King, James Marshin ohjaama elokuva vuodelta 2005
The King, David Michôd’n ohjaama elokuva vuodelta 2019
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The King”, voi hakea sivunnimihaulla, laajalla sivunnimihaulla tai tekstihaulla.
Valkoinen helvetti

| Valkoinen helvetti> Island in the Sky |
| --- | --- |

Ohjaaja:  William A. Wellman
Käsikirjoittaja:  Ernest K. Gann
Tuottaja:  Robert Fellows John Wayne
Säveltäjä:  Emil Newman
Kuvaaja:   William H. Clothier  Archie Stout 
Leikkaaja:  Ralph Dawson
Lavastaja:  James Basevi
Pääosat:  John Wayne
Valmistustiedot
Valmistusmaa:  Yhdysvallat
Tuotantoyhtiö:  Warner Brothers
Levittäjä:  Warner Bros. Netflix
Ensi-ilta:  1953
Kesto:  109  min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Valkoinen helvetti on yhdysvaltalainen lentoelokuva, joka oli osa aikansa Yhdysvaltain ilmavoimien toimintaa propagoivaa elokuvatuotantoa. Ohjaaja oli William A. Wellman.
Juoni

Lentäjä Dooley (John Wayne) miehistöineen joutuu jäätävissä lento-olosuhteissa 
tekemään Douglas C-47 Skytrain-kuljetuskoneella (Douglas DC-3:n sotilasversio) pakkolaskun Kanadan pohjoisosiin. Lasku onnistuu telineet ulkona.
Radisti alkaa lähettää viestiä pakkolaskusta. Pakkolaskun tehneen koneen miehistö tekee majan, tekee nuotiolla savua ja pyrkii pysymään toimintakunnossa vähällä ruoalla. Yksi miehistöstä lähtee metsästämään lumisateeseen, eksyy ja kuolee, joka on elokuvan ainoa kohtaus, jossa on nainen edes jotenkin romanttisessa roolissa esillä. Elokuvassa John Wayne rukoilee enemmän kuin kaikissa muissa elokuvissaan yhteensä.
Elokuvan yleisilme on dokumentaarisen oloinen, vakava. Toisaalla sotilaslentäjät ja Yhdysvaltain ilmavoimien rahtikoneita joko keikkatyönä tai kansalliskaartilaisina lentävät siviililentäjät alkavat etsiä kadonnutta konetta.Muut lentäjät ovat tuntemattomampia näyttelijöitä, osa yli-ikäisiä tai ylipainoisia, joka voi merkitä sitä, että elokuvalla on yritetty rekrytoida Korean sodasta palaavia siviililentäjiä USAFin palvelukseen.
Lopussa koneen radiopeilaus onnistuu ja leiri löytyy. Parvi DC-3:ia pudottaa huoltoa leiriin.
Hätäradio

Radistin käyttämä käsinveivattava hätäradio on BC-778/SCR-578/AN-CRT3, joka perustui Kolmannen valtakunnan Luftwaffen lentokoneiden hätälähettimiin. Siti piti veivata noin kaksi kierrosta minuutissa sähkön tuottamiseksi. Se lähetti automaattisesti SOS-signaalin tai sillä voi lähettää Morse-koodia. Se toimi 500 kHz taajuudella, myöhemmät mallit toimivat 8,28 MHz tai 8,346 MZ taajuudella
Näyttelijät

| 0 | 1 | 2 |
| --- | --- | --- |
|  John Wayne  | … |  lentäjä   |
|  Lloyd Nolan  | … |  Stutz   |
|  Walter Abel  | … |  eversti Fuller   |
|  James Arness  | … |  McMullen   |
|  Andy Devine  | … |  Moon   |
|  Allyn Joslyn  | … |  J.H. Handy   |
Lähde:
Lähde

↑  Gibson Girl part 1. Air-Sea Rescue: Long wave and short wave Wireless for the Warrior. Viitattu 30.5.2022. (englanniksi)
↑  Island in the Sky Elonet. Viitattu 30.5.2022.
↑  Island in the Sky (1953) AllMoviessa. (englanniksi) Viitattu 30.5.2022.
Aiheesta muualla

Island in the Sky Variety.  31.12.1952. Viitattu 30.5.2022. (englanniksi)
Island in the Sky (1953). Turner Classic Movies – TCM. Arkistoitu 3.9.2021. Viitattu 30.5.2022. (englanniksi)
Island in the Sky The American Film Institute – AFI. Viitattu 30.5.2022. (englanniksi)
Douglas C-47, samantyyppinen kone kuin elokuvassa käytetty.
Victor Brattström

| Victor Brattström> Henkilötiedot |
| --- | --- |
Syntynyt: 22. maaliskuuta 1997 (ikä 27) Göteborg, Ruotsi
Kansalaisuus:   Ruotsi
Jääkiekkoilija
Lempinimi:  Viki
Pelipaikka:  maalivahti
Hanska:  vasen
Pituus:  193 cm
Paino:  91 kg
Seura
Seura:  HV71
Sarja:  SHL
Pelinumero:  1
Pelaajaura
Pääsarjaura:  2018–
Aik. seurat:  Frölunda HC (SHL) Timrå IK (Allsv./SHL) KooKoo (SML) Toledo Walleye (ECHL) Grand Rapids Griffins (AHL)
NHL-varaus:  160. varaus, 2018 Detroit Red Wings
Victor Brattström (s. 22. maaliskuuta 1997 Göteborg, Ruotsi) on ruotsalainen jääkiekkomaalivahti, joka pelaa Ruotsin pääsarjassa SHL-joukkue HV71:ssä.
Ura > Maajoukkueura

Brattström on pelannut yhden poikien maaottelun.
Muuta

Brattströmin kaksoisveli Tim pelaa hyökkääjänä HockeyTvåan-joukkue Grästorps IK:ssa.
Thomas Weelkes

Thomas Weelkes (1576 – 30. marraskuuta 1623) oli brittiläinen säveltäjä ja urkuri. Hänen tuotantoonsa kuuluu muun muassa madrigaaleja.
Weelkes syntyi Sussexissa vuonna 1576. Hänen tarkasta syntymäpäivästään ei ole varmuutta, mutta hänet kastettiin 25. lokakuuta. Hän pääsi 22-vuotiaana urkuriksi Winchester Collegeen. Weelkes toimi urkurina kuolemaansa saakka. Hän kuoli Lontoossa 30. marraskuuta 1623. Hänen hautajaisensa olivat 1. joulukuuta 1623.
Aiheesta muualla

Vapaasti käytettävissä olevia Weelkesin partituureja Mutopia Project
Thomas Whitlock

Thomas "Tom" Whitlock (20. helmikuuta 1954 – 18. helmikuuta 2023) oli yhdysvaltalainen lauluntekijä ja sanoittaja. Hänen tunnetuimpia sanoituksiaan ovat Top Gun -elokuvan soundtrackin "Take My Breath Away" ja "Danger Zone", joista ensimmäinen voitti Oscarin. Soundtrackia myytiin yli yhdeksän miljoonaa levyä. Hän sanoitti myös 1988 kesäolympialaisten tunnuslaulun "Hand in Hand".
Aiheesta muualla

Thomas Whitlock Internet Movie Databasessa. (englanniksi)
Thomas Wentworth Russell

Thomas Wentworth Russell (1879 – 10. huhtikuuta 1954), myös nimellä Russell pašša, oli brittiläinen Egyptissä vaikuttanut kenraalimajuri ja poliisipäällikkö. Hän johti vuosikymmeniä huumeiden vastaista taistelua Egyptissä ja myöhemmin myös sen ulkopuolella.
Russell aloitti uransa Egyptissä vuonna 1902. Hänen ehdotuksestaan luodut kameleilla liikkuvat poliisiosastot lopettivat beduiinien ryöstöretket vuonna 1906. Hän sai vuonna 1911 Aleksandrian apulaispoliisipäällikön viran, mitä seurasi sama tehtävä Kairossa vuonna 1913. Hänet nimitettiin vuonna 1917 Kairon poliisipäälliköksi arvolla lewa (kenraalimajuri), samalla kun hän sai paššan arvonimen.
Egyptissä otettiin vuonna 1925 käyttöön maan ensimmäinen huumausainelainsäädäntö. Russell, joka oli harkinnut jäävänsä eläkkeelle, otti valtuuksiinsa vahvistusta saaneen poliisilaitoksen päällikkönä huumeiden vastaisen työn poliisitoimen tärkeäksi osaksi. Egyptin pääministeri Mohammed Mahmoud pašša salli vuonna 1929 erillisen viraston perustamisen huumeiden vastaiseen työhön 10 000 punnan vuosibudjetilla. Russell valittiin nimellä Central Narcotics Intelligence Bureau (CNIB) tunnetun viraston johtajaksi. Hän alkoi viraston johtajana tutkia myös Egyptin ulkopuolella tapahtuvaa huumekauppaa ja -tuotantoa muun muassa Sveitsissä, Ranskassa ja Bulgariassa lahjottuaan yhden merkittävimmistä huumekauppiaista tietolähteekseen.
Poliisipäällikön tehtävän lisäksi Russell oli myös jäsenenä Kansainliiton huumausaineiden asiantuntijakomiteassa 1920- ja 1930-luvuilla. Hän jäi eläkkeelle vuonna 1946 ja kuoli Lontoossa 10. huhtikuuta 1954.
Kunnianosoitukset ja arvonimet

Russellista tehtiin vuonna 1920 Brittiläisen imperiumin ritarikunnan jäsen arvolla Officer, ja hänet korotettiin saman ritarikunnan jäsenluokkaan Knight Commander vuonna 1938. Vuonna 1926 hänet otettiin Order of St Michael and St George -kunniaritarikunnan jäseneksi arvolla Companion. Hänelle myönnettiin myös monia ulkomaisia kunniamerkkejä.
Vapautunut viihdyttäjä

| Vapautunut viihdyttäjä Jukka Poika ja Jenkkarekka |
| --- | --- | --- |

Studioalbumin tiedot
 Julkaistu: 22. lokakuuta 2004
 Formaatti: CD
 Tyylilaji: reggae, dub
 Kesto: 56.56
 Levy-yhtiö: Jenkkisäänite
Listasijoitukset
  Suomen virallinen lista: 34.
Jukka Poika ja Jenkkarekka -yhtyeen muut julkaisut
|   | Vapautunut viihdyttäjä 2004 | Apajilla 2006 |
Jukka Pojan muut julkaisut
| Jukka Poika ja Kompostikopla 2003 | Vapautunut viihdyttäjä 2004 | Apajilla 2006 |
Vapautunut viihdyttäjä on Jukka Poika ja Jenkkarekka -nimisen reggae-yhtyeen ensimmäinen studioalbumi. Se julkaistiin 22. lokakuuta 2004.
Albumi nousi Suomen virallisen listan sijalle 34.
Kappaleet

Juokse sinä humma – 4.17
Soita se uudestaan – 2.56
Rullaan – 3.29
Lunki kuski – 4.14
Pikkupoika Petteri – 6.03
Lempee – 5.06
Jokaselle hommaa – 10.20
Viihdyttäjä – 3.26
Vanhat vampyyrit – 5.11
En pelkää – 11.54
Bonus 1 – 5.04
Bonus 2 – 10.03
Arvostelut

Nyt.fi:
Soundi:
Aiheesta muualla

Vapautunut viihdyttäjä – Jukka Poika & Jenkkarekka. Meteli.net. Arkistoitu 11.12.2008. Viitattu 13.9.2020.
Tampereen Ilveksen SM-liigakausi 2009–2010

SM-liigakausi 2009–2010 oli Tampereen Ilveksen 35. kausi jääkiekon SM-liigassa. Ilves pelasi runkosarjassa 58 ottelua. Runkosarja alkoi 10. syyskuuta vierasottelulla Tapparaa vastaan Tampereella Hakametsän jäähallissa ja päättyi viimeisellä kierroksella 20. maaliskuuta vierasottelulla Saimaan Palloa vastaan Lappeenrannassa. Ilves sijoittui runkosarjassa viimeiselle sijalle ja joutui liigakarsintaan Jokipoikia vastaan. Ilves kuitenkin säilytti liigapaikkansa otteluvoitoin 4–1.
Sarjataulukko

| Sijoitus | Joukkue | O | 3P | 2P | 1P | 0P | TM | PM | ME | P | P/O |
| --- | --- | --- | --- | --- | --- | --- | --- | --- | --- | --- | --- |
| 1. | JYP | 58 | 31 | 6 | 6 | 15 | 173 | 132 | +41 | 111 | 1,91 |
| 2. | KalPa | 58 | 31 | 5 | 6 | 16 | 164 | 135 | +29 | 109 | 1,88 |
| 3. | Lukko | 58 | 30 | 5 | 7 | 16 | 178 | 136 | +42 | 107 | 1,84 |
| 4. | HIFK | 58 | 30 | 6 | 2 | 20 | 185 | 152 | +33 | 104 | 1,79 |
| 5. | HPK | 58 | 26 | 3 | 7 | 22 | 153 | 154 | -1 | 91 | 1,57 |
| 6. | TPS | 58 | 25 | 6 | 2 | 25 | 169 | 169 | 0 | 89 | 1,53 |
| 7. | Tappara | 58 | 24 | 4 | 6 | 24 | 181 | 181 | 0 | 86 | 1,48 |
| 8. | Blues | 58 | 19 | 9 | 7 | 23 | 145 | 155 | -10 | 82 | 1,41 |
| 9. | Kärpät | 58 | 21 | 7 | 4 | 26 | 150 | 163 | -13 | 81 | 1,40 |
| 10. | Jokerit | 58 | 22 | 4 | 4 | 28 | 144 | 157 | -13 | 78 | 1,34 |
| 11. | SaiPa | 58 | 20 | 6 | 5 | 27 | 154 | 176 | -22 | 77 | 1,33 |
| 12. | Pelicans | 58 | 18 | 6 | 7 | 27 | 166 | 197 | -31 | 73 | 1,26 |
| 13. | Ässät | 58 | 18 | 7 | 4 | 29 | 151 | 170 | -19 | 72 | 1,24 |
| 14. | Ilves | 58 | 17 | 0 | 7 | 34 | 155 | 191 | -36 | 58 | 1,00 |